Eesti plokkvibukoondis

Eesti plokkvibukoondis on võistkond, kes osaleb rahvusvahelistel tiitlivõistlustel ja maailma karikavõistluste ning GP etappidel. 

2023. aastal kuulusid koondisse Robin Jäätma, Lisell Jäätma, Meeri-Marita Paas, Maris Tetsmann ja Evert Ressar. Varem on koondises võistelnud ka Emily Hõim, Hanna Liina Lippand ja Karl Kivilo. Treenerid on Maarika Jäätma ja Snežana Stoljarova.Eesti Vibuliit. vibuliit.ee 

Maailma edetabelis on 2025. aastal Meeri-Marita Paas 5. kohal, Lisell Jäätma 14. kohal, Robin Jäätma 28. kohal, Maris Tetsmann 36. kohal, segavõistkond 5. kohal.Eesti sai endale üleöö Los Angelese olümpiaks uued medalilootused. sport.delfi.ee, 20. aprill 2025 

Tulemusi
Euroopa U21 vanuseklassi 2017. aasta Euroopa meistrivõistlustel Prantsusmaal võitis Eesti naiskond kuldmedali koosseisus Lisell Jäätma, Meeri-Marita Paas ja Emily Hõim, tehes sellega Eesti vibuspordi ajalugu.Eesti vibusportlased võitsid ajaloolise Euroopa meistrikulla. sport.delfi.ee, 11. märts 2017.
Eesti naiskond võitis aprillis 2019. aastal Euroopa GP-etapilt kuldmedali (Meeri-Marita Paas, Lisell Jäätma ja Emily Hõim).
Robin Jäätma saavutas 2021. aasta maailmameistrivõistlustel meeste arvestuses 3. koha.Vibuliit. 2. august 2023. 
Aprillis 2022. aastal Türgis peetud MK-etapil võitis Eesti plokkvibunaiskond pronksmedali, koosseisus Lisell Jäätma, Meeri-Marita Paas ja Maris Tetsmann. Eestile on see ajaloo esimene maailma karikasarja etapi medal vibulaskmises.Plokkvibunaiskond põrutas poodiumile: eestlannad tegi MK-etapil ajalugu. ohtuleht.ee, 20. aprill 2022.
2022. aasta mais Lõuna-Koreas Gwangjus peetud MK-etapil võitis Eesti plokkvibukoondis kaks hõbemedalit: teise koha said nii naiskond (Lisell Jäätma, Meeri-Marita Paas ja Maris Tetsmann) kui ka segavõistkond (Lisell Jäätma, Robin Jäätma). Individuaalselt sai Lisell Jäätma neljanda koha.
2022. aastal Münchenis toimunud Euroopa meistrivõistlustel võitis segavõistkond (Lisell Jäätma ja Robin Jäätma) hõbemedali. Naiskond sai neljanda koha. Individuaalselt sai Robin Jäätma pronksmedali.Eesti vibulaskurid said EM-il hõbeda ja pronksi. sport.err.ee, 11. juuni 2022.
2022. aasta juunis Pariisis toimud MK-etapil saavutasid Lisell ja Robin Jäätma segapaaride seas neljanda koha. Naiskond jäi viiendaks, kuid püstitas kvalifikatsioonis uue Euroopa ja Eesti rekordi.Jäätmad tulid MK-etapil neljandaks, naiskond püstitas Eesti rekordi. sport.err.ee, 28. juuni 2022.
Luksemburgis Strassenis toimunud vibulaskmise sise-MK-sarja esimesel etapil novembris 2022 võitis Lisell Jäätma naiste arvestuses hõbemedali ja Robin Jäätma meeste arvestuses pronksmedali.Eesti plokkvibukoondis naaseb MK-etapilt kahe medaliga sport.err.ee, 20. november 2022.
Colombias Medellínis toimunud 2023. aasta MK-etapil võitis segavõistkond (Lisell Jäätma ja Robin Jäätma) pronksmedali.Lisell ja Robin Jäätma naasevad MK-etapilt medaliga. sport.err.ee, 17. juuni 2023.
Euroopa mängudel Krakówis 2023. aastal võitis segavõistkond (Lisell Jäätma ja Robin Jäätma) kuldmedali.Lisell ja Robin Jäätma võitsid Euroopa mängudel kuldmedali. sport.err.ee, 25. juuni 2023.
2024. aastal toodi koju Euroopa meistrivõistluste naiskondlik pronksmedal, Meeri-Marita Paas saavutas esimese eestlasena MK finaali hõbemedali, Lisell Jäätma sai kaela sise-MK 2024. aasta etapi kuldmedali ja 2025. aastal hõbemedali.Plokkvibulaskmine pääses 2028 Los Angelese olümpiamängudele! vibuliit.ee, 

Vaata ka
Vibusport
Plokkvibu
Sportvibu
Eesti plokkvibu naiskond
Eesti Vibuliit

Viited

 Kirjandus 
 Ideaalselt lasknud Lisell Jäätma püstitas Euroopa mängude rekordi sport.err.ee, 24. juuni 2023.
 Jäätma suurriikide ees võetud kullast: see näitab, et kõik on võimalik sport.err.ee, 2. juuli 2023.
 Madis Kalvet. Kuidas? Kes? Miks? Eesti sai endale üleöö Los Angelese olümpiaks uued medalilootused. sport.delfi.ee, 20. aprill 2025.

Välislingid
 Türi Vibukool

Kategooria:Eesti rahvuskoondised
Kategooria:Eesti vibulaskmine